stanford-oval/wikipedia huggingface dataset:
שישיית ברמינגהאם
הערות שוליים

↑  "Birmingham Six 'were in the wrong place at the wrong time'". BBC News (באנגלית בריטית). 2011-03-14. נבדק ב-2022-03-14.
↑  "Obituary: Richard McIlkenny". The Guardian (באנגלית). 2006-05-23. נבדק ב-2022-03-14.
↑  "The Birmingham Six: Have we learned from our disgraceful past?". The Guardian (באנגלית). 2011-03-12. נבדק ב-2022-03-14.
↑  Mullin, Chris (2019-02-21). "Chris Mullin · Diary: The Birmingham Bombers · LRB 21 February 2019". London Review of Books (באנגלית). Vol. 41, no. 04. ISSN 0260-9592. נבדק ב-2022-03-14.
↑  Peirce, Gareth (12 במרץ 2011). "The Birmingham Six: Have we learned from our disgraceful past?". The Guardian. נבדק ב-15 בנובמבר 2018. {{cite news}}:  (עזרה)
↑  Lamiat Sabin, "40th anniversary of pub bombings that led to one of the worst miscarriages of British justice", The Independent, 21 November 2014
↑   אתר האינטרנט הרשמי של CCRC
רצועניים

| רצועניים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-מקרל
משפחה:: רצועניים
שם מדעי
 Trichiuridae ‏בונפרטה, 1832

רצועניים (שם מדעי: Trichiuridae) היא משפחת דגים מסדרת הדקראים החיים במרבית הימים והאוקיינוסים בעולם, ובעיקר באזור הטרופי. למרות דמיונם לצלופחים הם דווקא קרובי משפחה רחוקים של הקולייסיים.
מאפיינים

אורכם של הרצועניים 18–230 ס"מ והם בעלי גוף בעל קשקשים אפורים עד כהים, לסתות הנראות כמו לסתות ברקודה בעלי שיניים חדות, עין גדולה מחזירת אור וגוף מוארך כמעט חסר קשקשים למעט רעמת סנפירים נמוכים מהגב ועד הזנב, הזנב נגמר בקצה צר וצורתם מתפתלת כמו צלופח.
דגים אלה לא שוחים הרבה אלא מצויים בקרבה לקרקעית. הם טורפים דגים אחרים ורכיכות ים שהם תופסים ורבים מהם הם דגי מאכל טובים.
מיון

משפחה רצועניים (Trichiuridae)
סוג Aphanopus
סוג ומין יחיד Assurger anzac
סוג Benthodesmus
סוג ומין יחיד Demissolinea novaeguineensis
סוג Eupleurogrammus
סוג Evoxymetopon
סוג Lepidopus
סוג Lepturacanthus
סוג ומין יחיד רצוען הקרין (Tentoriceps cristatus)
סוג רצוען (Trichiurus)
רעידת האדמה בג'ישישאן (2023)

| --- | --- |

 תאריך התרחשות:  18 בדצמבר 2023 
 מגניטודה:  5.9 בסולם מגניטודה לפי מומנט
 הרוגים:  135
 פצועים:  980
 קואורדינטות:  35°44′35″N 102°49′37″E﻿ / ﻿35.743°N 102.827°E﻿ / 35.743; 102.827
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןרעידת האדמה בג'ישישאן(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןרעידת האדמה בג'ישישאן(למפת גאנסו רגילה) לאנג'ואורעידת האדמה בג'ישישאן(למפת גאנסו מוגדלת) לאנג'ואורעידת האדמה בג'ישישאן
 
ב-18 בדצמבר 2023 דקה אחת לפני חצות - זמן מקומי (שעה 15:59 UTC), אירעה רעידת אדמה בגודל של 5.9MW בנפה האוטונומית ג'ישישאן (积石山县) במחוז גאנסו, שבמערב סין. רעידת האדמה פגעה באזור מאוכלס בצפיפות על הגבול בין מחוזות גאנסו וצ'ינגהאי. לפחות 135 בני אדם נהרגו, ו-980 נפצעו.
רקע וטקטוניקה

הרמה הטיבטית פעילה גאולוגית, ורעידות אדמה שכיחות בכל האזור. זהו חלק מגבול ההתנגשות בין הלוח ההודי ללוח האירואסייתי, שגורם בין השאר להתרוממות רכס ההימלאיה. בטווח של 250 קילומטרים ממוקד רעידת האדמה, 23 רעידות אדמה בעצמה מעל 5.5MW התרחשו מאז 1900. הגדולה שבהן היה בעצמה של 7.7MW שאירעה ב-1927, שגרמה למותם של כ-40,000 בני אדם. רעידת האדמה גרמה לנזקים קיצוניים באזור גולאנג - וו-וויי כולל למפולות קרקע קשות. באפריל 1990, רעידת אדמה בעוצמה של 6.5MW, כאשר מיד קדם לה ומיד אחריה, התרחשו רעידות משנה בעצמה של 6.3MW כל אחת, גרמה לפחות ל-126 הרוגים ולנזק רב. גאנסו הושפעה גם מרעידת אדמה נוספת ב-1920 שגרמה למותם של 200,000 איש, הנחשבת בין רעידות האדמה הקטלניות ביותר של המאה ה-20.
פגיעה

נרשמו לפחות 118 הרוגים ו-537 פצועים; 105 בני אדם נהרגו ו-397 אחרים נפצעו בגנסו. 13 הרוגים, 190 פצועים ו-20 נעדרים דווחו במחוז צ'ינגהאי השכן.   11 ממקרי המוות וכ-100 פצועים התרחשו בהיידונג.  לפחות 16 מהפצועים מוגדרים במצב אנוש.
לפחות 4,782 בתים ניזוקו או נהרסו. במחוז ג'ישישאן, בתים רבים קרסו, ותושבים נלכדו בשלושה כפרים ליד העיר דאחג'יה. תשתיות תקשורת, תחבורה, חשמל ומים ניזוקו קשות בחלק מהכפרים.
הערות שוליים

↑  M 5.9 - 37 km WNW of Linxia Chengguanzhen, China, U.S.G.S.Earthquake Hazard Program
↑  National Earthquake Information Center (18 בדצמבר 2023). "M 5.9 – 37 km WNW of Linxia Chengguanzhen, China". United States Geological Survey. ארכיון מ-18 בדצמבר 2023. נבדק ב-18 בדצמבר 2023. {{cite web}}:  (עזרה)
↑  M 5.9 - 37 km WNW of Linxia Chengguanzhen, China - Tectonic Summary, U.S.G.S. Earthquake Hazard Program
↑  Cooney, Christy (19 בדצמבר 2023). "Earthquake kills more than 100 in north-west China". BBC News. ארכיון מ-19 בדצמבר 2023. נבדק ב-19 בדצמבר 2023. {{cite news}}:  (עזרה)
↑  Gan, Nectar; Zhang, Mengchen; Ehlinger, Maija (18 בדצמבר 2023). "Rescuers battle sub-zero temperatures as more than 100 killed in powerful China quake". CNN (באנגלית). נבדק ב-19 בדצמבר 2023. {{cite news}}:  (עזרה)
↑  Haiqiong, Gan; Liping, Zhang (19 בדצמבר 2023). "甘肃地震已致青海13人遇难 190余人受伤 20人失联" [The earthquake in Gansu has killed 13 people in Qinghai, more than 190 people were injured, and 20 people are missing]. China Earthquake Network Quick Report. People's Daily. נבדק ב-19 בדצמבר 2023. {{cite news}}:  (עזרה)
↑  "甘肃积石山县6.2级地震逾百人死亡 习近平作重要指示". RTHK. 18 בדצמבר 2023. נבדק ב-18 בדצמבר 2023. {{cite news}}:  (עזרה)
↑  "At least 116 dead in northwest China earthquake". The Manila Times. Agence France-Presse. 19 בדצמבר 2023. נבדק ב-19 בדצמבר 2023. {{cite news}}:  (עזרה)
↑  "Earthquake in northwestern China kills at least 116 people in Gansu and Qinghai provinces". Associated Press News (באנגלית). 19 בדצמבר 2023. נבדק ב-19 בדצמבר 2023. {{cite news}}:  (עזרה)
↑  Wei, Aw Cheng (19 בדצמבר 2023). "More than 110 killed in Gansu, north-western China, as 6.2-magnitude quake strikes near midnight". The Straits Times. נבדק ב-19 בדצמבר 2023. {{cite news}}:  (עזרה)
↑  "甘肃积石山县6.2级地震致房屋倒塌和人员被困 救援力量正赶赴震中". China Central Television. 18 בדצמבר 2023. נבדק ב-18 בדצמבר 2023. {{cite news}}:  (עזרה)
↑  Tengfei, Zhang; Lei, Zhang (18 בדצמבר 2023). "甘肃积石山县6.2级地震致房屋倒塌和人员被困 救援力量正赶赴震中" [A magnitude 6.2 earthquake in Jishishan County, Gansu caused houses to collapse and people were trapped. Rescue teams are rushing to the epicenter] (בסינית). Gansu News Channel. China Central Television. ארכיון מ-18 בדצמבר 2023. נבדק ב-18 בדצמבר 2023. {{cite news}}:  (עזרה)
↑  "Earthquake in northwestern China kills at least 111 people in Gansu and Qinghai provinces". Associated Press News (באנגלית). 19 בדצמבר 2023. נבדק ב-19 בדצמבר 2023. {{cite news}}:  (עזרה)
↑  "6.2-magnitude China earthquake kills 95 in Gansu and Qinghai provinces". Hindustan Times. 19 בדצמבר 2023. נבדק ב-19 בדצמבר 2023. {{cite news}}:  (עזרה)
שביתת הכורים בעמק הז'יו (1977)

ניקולאה צ'אושסקו מצטלם עם כורי פחם במכרה לופן, ב-1977
ב-1 באוגוסט 1977, בעמק הז'יו פרצה שביתת כורים, שנמשכה עד 3 באוגוסט. השביתה הייתה מאירועי המחאה הגדולים ביותר שהתרחשו ברומניה הקומוניסטית. השביתה הסתיימה עם קבלת חלק מדרישות הכורים, אך מאוחר יותר נרדפו הכורים שזוהו כמוביליה.
הרקע

כורי הפחם בעמק הז'יו עבדו עבודה קשה ומסוכנת בתנאים קשים. תאונות במכרות גבו קורבנות ולדוגמה, ב-2 בנובמבר 1972, במכרה אוריקן, נהרגו 43 כורים בעקבות פיצוץ. שנת 1977 הייתה קשה במיוחד עבור כלכלת רומניה כתוצאה ממשבר האנרגיה שהתחיל בשנים 1973-74, אך תוצאותיו הורגשו במיוחד ב-1977. ב-4 במרץ 1977 הייתה ברומניה רעידת אדמה קשה, מלווה בהרס ובקורבנות, שהוסיפה לקשיי הכלכלה.
ב-30 ביוני 1977 התקבל חוק מספר 3 בנושא הגמלאות והביטוח הלאומי, חוק שאסר תשלום בו זמני של קצבת נכות ומשכורת. היו כורים שנקבעה להם נכות, אך המשיכו לעבוד וחוק זה פגע בהם. החוק גם שינה את גיל היציאה לגמלאות של הכורים מ-50 ל-53 ומשמרת העבודה הוגדלה משש שעות עבודה לשמונה שעות עבודה.
דחיית גיל הפנסיה והגדלת המשמרות לא היו נושאי התרעומת היחידים, הכורים היו בלתי מרוצים גם מתנאיי המגורים שלהם ומהמבחר הדל בחנויות.
השביתה

ב-1 באוגוסט, במכרה לופן (Mina Lupeni), התחילה השביתה. השובתים יצרו קשר עם יתר מכרות הפחם בעמק הז'יו (באותה תקופה פעלו שם 10 מכרות) ועם ערי הסביבה, כדי לרכז תומכים. בהדרגה התרכזו בחצר של מכרה לופן בין עשרת אלפים לארבעים אלף מוחאים. במקום נישאו נאומים ומעט האחראים שניסו להתנגד הושתקו בתקיפות. המוחאים רצו לשלוח נציגים לבוקרשט, לדון עם השלטון, אך הרעיון נפל במהרה, אולי משום שתנועת הרכבות באזור נפסקה אחרי פרוץ השביתה.
מבוקרשט, בירת רומניה נשלחו נציגים רמי מעלה כדי לשאת ולתת עם הכורים. השליחים היו איליה ורדץ, מזכיר המועצה המרכזית של המפלגה הקומוניסטית הרומנית, גאורגה פאנה, שר העבודה וקונסטנטין בבלאו, שר המכרות, הנפט והגאולוגיה. בינתיים התחילו להגיע למקום אנשי סקוריטטה, שעדיין לא פעלו, אך התערו בתוך ההמון. התערות אנשי הסקוריטטה לא הצליחה, כי הכורים, שבאו מהעבודה, לבשו בגדי עבודה מלוכלכים, בעוד שאנשי הסקוריטטה, המחופשים לכורים, לבשו בגדי עבודה חדשים ונקיים וכך התבלטו והכורים התרחקו מהם. הכורים סירבו לנהל משא ומתן עם הנציגים, שהגיעו מבוקרשט ותבעו שיחה עם ניקולאה צ'אושסקו, שליט רומניה באותה תקופה. ורדץ נענה לדרישת הכורים ופנה טלפונית לצ'אושסקו, שנפש באותו זמן על חוף הים השחור, בנפטון. צ'אושסקו הפסיק את חופשתו והגיע למקום דרך קראיובה. הוא לקח את הפיקוד על אנשי כוחות הביטחון ועל הפקידות המקומית.
צ'אושסקו מול הכורים

הגעתו של צ'אושסקו הכפילה את מספר הנוכחים במקום. אחד הכורים, Constantin Dobre‏ (קונסטנטין דוברה), הקריא את תביעות הכורים, 26 תביעות שנגעו לעבודתם, למכסות, לפנסיות, לאספקה, לדיור ולהשקעות. מהקהל נשמעו סיסמאות מפייסות, דוגמאות "צ'אושסקו והכורים", אך כשהוא לא נענה לתביעות, נשמעו גם סיסמאות לוחמניות דוגמת: "הלאה צ'אושסקו", "הלאה הבורגנות הפרולטרית" ו"לופן 29" (רמז לשביתת הכורים משנת 1929). המתח גבר וגם צפיפות הקהל. צ'אושסקו טיפס על סולם מתכת ומשם דיבר אל הכורים, מנסה להרגיע אותם, אך הכורים, שהשמיעו את טענותיהם, לא נרגעו. כורה אחד, קטוע יד כתוצאה מתאונת עבודה, הכה שוב ושוב עם גדם ידו בסולם, תוך השמעת תלונות על הקצבה העלובה ואז פרץ דם מהגדם. כורים, שטיפסו על גדר, גרמו להתמוטטותה ברעש מחריש אוזניים. הרעש הבהיל רבים וכנראה גם את צ'אושסקו, ששינה את הטון שלו והתחיל להבטיח לכורים למלא את דרישותיהם. הכורים שמחו על כך ואחד הכורים הצעירים הציע להעניק לצ'אושסקו תואר של "כורה של כבוד". השביתה נגמרה, צ'אושסקו הצטלם עם כורים ונסע ליישוב אחר, שם חיכתה לו עצרת שיגרתית, רגועה, עם מחיאות כפיים, כפי שהיה רגיל.
הדיכוי

מיד לאחר השביתה לא ננקטו אמצעי ענישה או דיכוי. הוחלט שעד 31 בדצמבר 1977 יוכלו הנכים העובדים להמשיך לקבל גם את הגמלה וגם את המשכורת. אורך משמרת העבודה הורד ל-6 שעות, ההספקה לחנויות שופרה, אך התביעות הנוגעות לגיל הפרישה מעבודה ולמכסה לא נענו.
לאחר חגיגות יום הכורים, שנחוג ב-8 באוגוסט, התחילו פעולות הדיכוי נגד משתתפי השביתה הפעילים יותר. תחילה אורגנו ישיבות מפלגה וארגון עובדים ובישיבות אלה גונו השובתים כיסודות אנרכיסטים, תלושים ממעמדם, אנשים חסרי ערך, פרחחים, עבריינים וכדומה. אותם שובתים שהיו חברים במפלגה הקומוניסטית נענשו או סולקו מהמפלגה.
כוחות הסקוריטטה והמשטרה באזור הוכפלו ולאחר 15 בספטמבר נפרשו באזור, בסביבת המכרות, יחידות צבא שכללו כוחות משוריינים. מנגנוני הסקוריטטה, המשטרה והתביעה הכללית נקטו באמצעים לזיהוי השובתים הפעילים על ידי זיהוים בתצלומים שנערכו בזמן השביתה. נחקרו לפחות שש מאות שובתים - חלק מהם הוכו בראשם או שעונו על ידי מעיכת אצבעותיהם בדלת. את הפעילות הזאת הנהיגו הגנרלים אמיל מאקרי (Emil Macri) וניקולאה פלשיצה (Nicolae Pleșiță).
הוכנו תיקים פליליים באשמת פגיעה בסדר הציבורי והתנהגות לא מוסרית ואף על פגיעות גופניות. הוכנו 150 תביעות וכתוצאה מהן אושפזו במוסדות פסיכיאטריים 50 איש ו-15 נידונו לעונשי כליאה בין שנתיים לחמש שנים. מי שנידונו לכליאה או אשפוז אולצו גם לעבור עם משפחותיהם למקום מגורים חדש ביישוב שנקבע להם, כך שהם גם הוגלו מבתיהם. פוטרו מעבודתם בין אלפיים לארבעת אלפים כורים. סוכני סקוריטטה נשלחו לעבוד במכרות, כדי להשגיח על הכורים ולאסוף מידע. הובאו לעבודה במכרות גם עבריינים לשעבר ואנשי צבא בשירות חובה.
תקופה ממושכת מנגנוני המפלגה הקומוניסטית השקיעו זמן ומאמץ ניכרים כדי לייצר אינדוקטרינציה של הכורים ברוח האידאולוגיה הקומוניסטית.
הנצחה

בשנת 2010 הפיקה הטלוויזיה הרומנית סרט דוקומנטרי, בבימויו של גבריאל ג'אמנו (Gabriel Geamănu), בשם "אוגוסט שחור בעמק הז'יו".
מריאן בובוק ופרופסור מיכאי בארבו כתבו את הספר "!Strict secret. Lupeni 1977. Filajul continuă"‏ (סודי ביותר. לופן 1977. המעקב החשאי נמשך!), ספר המשקף את אירועי שביתת לופן ב-1977, בעיני הסקוריטטה.
ראו גם

שביתת הכורים בעמק הז'יו (1929)
לקריאה נוספת

Constantiniu Florin "O istorie sinceră a poporului român"
הערות שוליים

↑  Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun,‏ 2015, עמוד 262 (ברומנית)
↑  הודעה על שידור הסרט הדוקומנטרי (ברומנית)
↑  כתבה על השקת הספר (ברומנית)
שנג'ואו 1

שנג'ואו 1 (בסינית: 神舟一号) היא החללית הסינית הבלתי מאוישת הראשונה במסגרת תוכנית שנג'ואו של תוכנית החלל הסינית, אשר שוגרה ב-19 בנובמבר 1999. היא הקיפה את כדור הארץ 14 פעמים ושבה ונחתה בשלום במונגוליה הפנימית.
שנג'ואו 1 הייתה שונה מהחלליות שבאו בעקבותיה: במקום להשתמש בתאים סולריים מתקפלים, הותקנו בה תאים סולריים קבועים. כמו כן, לא חלו שינויים במסלול במהלך טיסתה. לדברי צ'י פאז'ן, אחד המעצבים הראשיים של החללית, רק 8 מתוך 13 תת-מערכות היו מבצעיות. שנג'ואו 1 תוכננה בעיקר כדי לבדוק את המשגר מסוג צ'אנג ז'נג (Long March 2F). המרכיבים שנבדקו במהלך המשימה היו הפרדת מיכלולים, שליטה, יציבות, עילוי, כניסה מחדש לאטמוספירה, מגן החום ומערכת הנחיתה. החללית נשאה מטען של 100 קילוגרם זרעים, כדי לבחון את השפעות החלל עליהם.
הערות שוליים

↑  החללית לא כללה מערכות לקיום חיים ולנטישה במצב חירום.
| תוכנית שנג'ואו |
| --- | --- | --- |
| משימות לא מאוישות | שנג'ואו 1 • שנג'ואו 2 • שנג'ואו 3 • שנג'ואו 4 • שנג'ואו 8 |  |
| משימות מאוישות | שנג'ואו 5 • שנג'ואו 6 • שנג'ואו 7 • שנג'ואו 9 • שנג'ואו 10 • שנג'ואו 11 • שנג'ואו 12 • שנג'ואו 13 • שנג'ואו 14 • שנג'ואו 15 • שנג'ואו 16 • שנג'ואו 17 • שנג'ואו 18 |  |
רצועית רוברט

| רצועית רוברט |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: אספרגאים
משפחה:: סחלביים
סוג:: רצועית
מין:: רצועית רוברט
שם מדעי
 Himantoglossum robertianum ‏Delforge, 1999
רצועית רוברט (שם מדעי: Himantoglossum robertianum) הוא מין צמח מהסוג רצועית ממשפחת הסחלביים. הוא גדל בעיקר באגן הים התיכון. הצמח נקרא על שם הבוטנאי הצרפתי גספר ניקולא רוברט (ספ').
תיאור

רצועית רוברט הוא צמח עם שורש בעל שתי פקעות בדומה למיני הדבורנית הוא פורח בעולם מינואר עד אפריל. השורש ניתן לאכילה ומשמש להכנת משקה הסחלב. הצמח מגיע עד לגובה של 80 ס"מ ויש בו תפרחת צפופה של פרחים.
תפוצה וסביבה

הצמח נמצא בעיקר באגן הים התיכון בפורטוגל, מרוקו, ספרד, האיים הבלאריים, צרפת, איטליה, סרדיניה, קורסיקה, אלג'יריה, לוב, יוגוסלביה, יוון, איי הים האגאי, כרתים, אנטוליה וקפריסין. הצמח נמצא גדל בבריטניה לראשונה בשנת 2022. במרץ 2023 נמצא לראשונה צמח בודד בישראל בתחומי היישוב מבשרת ציון בהרי יהודה.
הצמח גדל בבתות, שיחיות, שולי חורש, יערות פתוחים טבעיים ונטועים, על קרקע גירנית.
הערות שוליים

↑  בטיול יום הולדת: זן פרא חדש של הפרח המוכר התגלה בישראל,  באתר כיפה, 9 במרץ 2023
רצועית רוברט במבשרת ציון
שנג'ואו 10

שנג'ואו 10 (בסינית מפושטת: 神舟; בפין-יין: shénzhōu) היא חללית סינית אשר המריאה לחלל על מנת להתחבר לטיאנגונג 1.
בנובמבר 2012 הוכרז ששיגור המתוכנן יתבצע במאי-יולי 2013. בסוף פברואר 2013 דווח שבניית החללית הסתיימה.
המשימה המריאה ב-11 ביוני 2013 והתחברה לטיאנגונג 1 ב-13 ביוני 2013. בצוות המשימה חברים שני גברים ואישה אחת. משימה זו היא משימת העגינה השלישית לטיאנגונג 1. ב-26 ביוני 2013 חזרו הטייקונאוטים לכדור הארץ.
במהלך שהייה בתחנת החלל בוצעו מחקרים בתחום רפואה, טכנולוגיה ותחומים נוספים. כמו כן הועברו שיעורי פיזיקה בשידור חי בטלוויזיה הסינית. ב-23 ביוני בוצע ניתוק מתחנת החלל, התרחקות מתחנת החלל בכ-140 מ' ועגינה מחדש באופן ידני. ב-25 ביוני בוצע ניתוק מתחנת החלל והחלו הכנות לנחיתה בוצע ב-26 ביוני בשטח מונגוליה הפנימית.
איור של שנג'זאו 10 עוגנת בתחנת החלל טיאנגונג 1
הערות שוליים

↑  https://web.archive.org/web/20130616025212/http://www.zarya.info/blog/?p=665
| תוכנית שנג'ואו |
| --- | --- | --- |
| משימות לא מאוישות | שנג'ואו 1 • שנג'ואו 2 • שנג'ואו 3 • שנג'ואו 4 • שנג'ואו 8 |  |
| משימות מאוישות | שנג'ואו 5 • שנג'ואו 6 • שנג'ואו 7 • שנג'ואו 9 • שנג'ואו 10 • שנג'ואו 11 • שנג'ואו 12 • שנג'ואו 13 • שנג'ואו 14 • שנג'ואו 15 • שנג'ואו 16 • שנג'ואו 17 • שנג'ואו 18 |  |
שביתת בהמתו

| --- | --- |
 מקרא:  ספר שמות, פרק כ', פסוק ט'; פרק כ"ג, פסוק י"ב
 תלמוד בבלי:  תלמוד בבלי, מסכת שבת, דף קנ"ד, עמוד א'
 משנה תורה:  משנה תורה לרמב"ם, ספר זמנים, הלכות שבת, פרק כ'
 שולחן ערוך:  שולחן ערוך, אורח חיים, סימן ש"ה
 
שימוש בבהמה בשבת לצורך עבודה -איסור שביתת בהמתו
שביתת בהמתו הוא הציווי על כל יהודי לאפשר לבעלי החיים שברשותו, לנוח מכל מלאכה בשבת כמו כן אסור לאדם לגרום לבעלי לחיים שברשותו לעבוד בשבת ולעבור על אחת מהמלאכות (אפילו מלאכה מדרבנן).
פעולה הגורמת לבעל חיים לישא משא בשבת נקראת מחמר.
מקור

מקור האיסור הוא הפסוק ”לא תעשה כל מלאכה אתה ובנך ובתך ועבדך ואמתך ובהמתך וגרך אשר בשעריך”. פסוק נוסף שקשור לאיסור העבודה של הבהמה הוא ”וּבַיּוֹם הַשְּׁבִיעִי תִּשְׁבֹּת לְמַעַן יָנוּחַ שׁוֹרְךָ וַחֲמֹרֶךָ”. מכיוון שפסוק זה נכתב בלשון חיובית האומרת כי יש לנוח בשבת, ולא בלשון שלילית, יש המחשיבים את איסור מחמר ל"איסור עשה", שכן הכלל אומר ש"לאו הבא מכלל עשה - עשה".
פרטי האיסור

האיסור הוא לא רק להפעיל את הבהמה לעבודה על ידי היהודי בעצמו, אלא אף למוסרה לגוי שיעבוד עימה בשבת, בהשאלה או בשכירות. חז"ל תיקנו וגזרו שאין למכור בעלי חיים המיועדים למלאכה כמו שור או גמל לגוי כלל, שמא יבוא להשכיר לו, ואז יעבוד עימה מלבד ימות החול - גם בשבת.
מלאכת הוצאה

בין האיסורים המוזכרים רבות במשנה בנושא זה הוא הלבשת בעל החיים בבגד שאינו מלבושיו, ונחשב להוצאה, כך שאסור לטלטלו ארבע אמות ברשות הרבים ולהוציאו מרשות לרשות.
מלאכת הוצאה > מלבוש המיועד לשמירה על בעל החיים

מלבוש המיועד לתפוס בו את בעל החיים, נחשב למלבוש, מכיוון שהוא עשוי לטובת בעל החיים לשומרו. ניתן להוציא לרשות הרבים גמל באפסר, נאקה ב"חטם" (רצועה הנתחבת בנקבים שנוקבו בחוטמה, ומונחת שם לעולם, ולעיתים קושרים בה חבל ארוך או קצר), לובדיקיס בפרומביא, וסוס ב"שיר" (כלי המונח סביב צוורו, וטבעת קבועה בה, ובה מכניסין את החבל שעימו מושכין את הסוס).
בתלמוד מובא כי פשוט, שכלי שאינו שומר את בעל החיים (כמו למשל נאקה באפסר), נחשב למשוי, שהרי אין בו תועלת, אך הסתפקו תלמידיו של רבי יהודה הנשיא, מסדר המשנה, כאשר מניחים על בעל חיים כלי שמיועד לשמירה מיוחדת שאינה נחוצה כל כך, האם הוא נחשב למשוי, וזה ענה להם כי מדובר במחלוקת תנאים, וחנניה סבור שגם אם אדם עושה לבעל חיים כלי לשמירה אף על פי שאינו חפץ בו, כמו למשל חתול שאין דרכו לברוח מבעליו, אין זה נחשב למשוי (אך חבריו, חלוקים עליו). הלכה למעשה פסק רב הונא בר חייא כחנניה. כמו כן נחלקו רב ושמואל במחלוקת זו עצמה, האם מותר להוציא בעל חיים עם בגד או כלי המונח מעליו ליופי, רב אוסר זאת ושמואל מתיר זאת.
יש שכתבו שמלבוש שעשוי לשמירה יתירה אינו נחשב למשוי רק אם יש קצת בני אדם שעושים כן בחול. להלכה נחלקו הראשונים. הרי"ף פסק ששמירה יתירה נחשבת למשוי נגד דעת חנניה וכן פסקו הגאונים, ואילו הרז"ה, הראב"ד והרשב"א פסקו כדעת שמואל שההלכה היא כחנניה.
למרות זאת, גזרו חז"ל לא להעמיס על בעל החיים גם כלי שעשוי לשמירתו, אם הוא עשוי ליפול באמצע רשות הרבים, דבר שיגרום לבעליו להרימו בשגגה או מתוך לחץ. לכן, מותר להוציא על עז רק אפסר שחקוק לה בין קרניה במקום שלא עלול ליפול ולא - אסור, מכיוון שראשה צר והחבל עשוי ליפול במהירות.
מלאכת הוצאה > מלבוש העשוי לרפואת בעל החיים

מותר לשאת על בעל החיים קמיע העשוי לרפואה, אך כמו כל קמיע, ניתן לסמוך עליו הלכתית בהלכות שבת רק אם יש חזקה שלוש פעמים שהוחזק שאכן מרפא. גם קמיע הנחשב כמומחה לאדם אינו נחשב כמומחה לבעל החיים, מכיוון שלאדם יש מזל ולכן קל יותר לרפא אותו.
מלאכת הוצאה > מלבוש העשוי לחמם את בעל החיים

מלבוש שמונח על חמור כדי לחממו ולמנוע ממנו צער, מותר להניחו עליו, מסיבה זו חמור ש"אפילו בתקופת תמוז קריר ליה מותר להוציאו לרשות הרבים עם המרדעת שעליו ובלבד שתהא קשורה עליו מערב שבת לסייג זה, אותו אמר שמואל, יש מספר טעמים: האחת, שמרדעת נחשבת כמלבוש החמור בשבת, רק אם הוחשבה ככזו מערב שבת, השנייה וגם כדי שלא יראה כמתכוין להוציא את המרדעת, או כדי שלא יראה, כאשר מלביש את המרדעת על בעל החיים בשבת, כאילו מתכוין להוליכו למקום רחוק. טעם אחר הוא כדי שכשמלביש את בעל החיים לא ישען על צדדי בעל החיים ויעבור בכך על האיסור להשתמש בבעלי חיים בשבת.
נחלקו התנאים האם מותר להלביש את החמור באוכף, שגם הוא מועיל כדי לחמם את בעל החיים, חכמים אוסרים זאת מכיוון שהוא עשוי ליפול מאליו וקיים חשש שמא ישאנו בעליו של החמור ברשות הרבים או מכיוון שהאוכף עשוי כדי לצנן את החמור - וזה אינו חיוני לו,  ואילו רבן שמעון בן גמליאל סובר שמכיוון גם אוכף נחשב ל"מלבוש" אם החמור הולבש בו כדי לחמם אותו, אין מניעה להלביש אותו במלבוש זה, אך אסור לקשור את האוכף בצורה מיוחדת שמיועדת שהמשוי הכבד לא יפול, למשל קשירת שני קצות החבל בצווארו ובזנבו, על הצוואר - כדי שלא תרד כאשר היא עולה על ההרים וצווארה נטוי אחורה, ובזנבה כדי שלא יפול האוכף ועימו המשא כאשר היא יורדת בעמק תלול.
מלאכת הוצאה > מלבוש העשוי לנוי בעל החיים

אסור להוציא בעל חיים עם מלבוש התפור בו ליופי, כשאין הדרך לשים בצווארו כלי לנוי, כמו למשל פרה, אך כלבים קטנים וחיות קטנות שהרגילות היא להניח פעמון על צווארם לנוי, מותר להוציאם בכלי זה לפי דעה אחת (של רב הונא, שנהג כך מעשית בבהמות שהיו בבעלותו) אפילו אם לא אוחז ב"שיר" לשמירה ועשוי לנוי בלבד.
מלאכת הוצאה > מלבוש העשוי לתענוג בעל החיים

נחלקו רב ושמואל האם מותר להניח בצוואר חמור סל שיוכל לאכול ממנו ולא יצטרך לכופף את ראשו לארץ. לפי רב תמיד מותר, ולפי שמואל, לחמור מבוגר צוואר ארוך, מכיוון שכך אסור לתלות לו בצווארו סל שיוכל לאכול שעשוי לתענוג בלבד, אך סייח קטן שצווארו קצר והתכופפות לארץ צער הוא לו - מותר את פסקו זו הורה בתקיפות מיוחדת. כאשר רב חייא בר יוסף העביר את פסקו של רב לשמואל הוא התבטא בתקיפות: אם כך אומר חברי, סימן הוא שאינו יודע הלכות שבת כלל! להלכה זו הצטרף גם רבי יוחנן בארץ ישראל, כפי שמסר משמו רבי בנימין בר יפת לרבי זירא.
מלאכת הוצאה > מלבושים העשויים לצורך האדם

לעומת כל המלבושים שעשויים לצורך בעל החיים שבאופן עקרוני קיימת הסכמה כי מותר להוציא את בעל החיים לבוש בהם (והמחלוקת היא רק מה נחשב צורך בעל החיים) דבר המונח עליו לצורך האדם נחשב למשוי.
שאלה הלכתית בנושא זה דנו התנאים אודות מלבוש המונח על דדי החלב של העז כדי לסותמם ולגרום לה שלא להניק - ולשמור את חלבה הטבעי בגופה דבר שיגרום לה להתעבר או כדי לשמור את חלבה בתוך הכיס שלא יתפזר, כך שבכל אופן המלבוש מונח עליה לצורך האדם, אך הוא מונח בצורה מלבושית. שלפי תנא קמא אין המלבוש נחשב למשוי אף על פי שאינו עשוי לצורך העז, ולפי רבי יוסי אסורה לצאת במלבוש זה, שעשוי לצורך האדם. לפי רבי יהודה, קיים חילוק בין אם המלבוש עשוי לייבש את חלבה ונחשב צורך גופה, כי החלה מכחיש את גופה, ובין מלבוש העשוי לחלב שהוא לצורך האדם, או מכיוון שאין דרך בחול להוציאן במלבוש כדי שלא יטפטפף, שהרי חולבין אותם מיד בשעת הצורך, ומכיוון שאינו לצורך בעל החיים וגם אין הדרך ללבשו בחול, אינו נחשב למלבוש.
ראו גם

מחמר
שזיף לימון

| שזיף לימון> מיון מדעי |
| --- | --- |
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
סוג:: פרונוס
תת־סוג:: שזיף
מין:: שזיף לימון
שזיף לימון הוא מין של עץ נשיר ממשפחת הורדיים שפירותיו נאכלים טריים ומבושלים (להכנת קינוחים, לפתנים או ריבות).
שזיפי הלימון קיבלו את שמם בשל דמיון מראה הפירות החיצוני ללימון: הם גדולים, מוארכים, בעלי עסיס רב וצבעם צהוב עם פיטם מאדים.
לזני שזיפי הלימון זמני הבשלה שונים הממשיכים זה את זה ומאפשרים לשמור על רצף של שיווק הפרי. "שזיף הלימון" הוא זן מיצי מאוד והראשון שמבשיל במשפחה. אחריו מבשיל ה"ארלימון", שהוא זוהר יותר בצבעו, כשבמשך הבשלתו משתבח צבעו והופך לצהוב עז עד כתום. הזן "לייט למון" (למון מאוחר) סוגר את העונה כשהוא מבשיל בראשית ספטמבר.
ראו גם

שזיף לב אדום
שאבאתנוק

שאבאתנוק (באדיגית: Шэбтэнкъо) היה אחד מהמפורסמים שבנארתים הצ'רקסיים ובנם של הנארתים ואזרומודג' וסטניה. את ילדותו העביר תחת חסותה של סטניה ללא ידיעת אביו, אשר סבר שמת בעת לידתו.
ילדותו של שאבאתנוק

בעודם מחכים לילד נוסף אשר ייוולד לבני הזוג, סטניה ביימה את פטירתו של התינוק אחרי הלידה והסתירה אותו. היא פונה לאבי התינוק ומספרת כי הילד נפטר בעת הלידה ורצונה כעת היא לקבור אותו מתחת לעץ גדל. האב לא התנגד לרעיון, נתן את הסכמתו לקבור את הילד והתאבל עליו. בחלוף מספר ימים מנצלת סטניה את היעדרותו של האב מהבית כדי למצוא פתרון בדבר מקום גידולו וחינוכו של הילד הצעיר כדי שיתאימו לרצונותיה. היא יצאה אל הכרם כדי להרהר במחשבותיה למציאת הפתרון. זוג זקנים שעבד בכרם העניק לה את התשובה, והיא החליטה שהם אלו אשר יגדלו את בנה במרתף ביתם תחת הדרכתה.